pythainlp/thaigov-v2-corpus-22032023 huggingface dataset:
วันอังคารที่ 22 มีนาคม 2565
การรถไฟแห่งประเทศไทย​ ร่วมมือผู้ประกอบการโลจิสติกส์ จัดเดินขบวนรถขนส่งสินค้าเพื่อส่งเสริมการขนส่งทางรถไฟ
ช่วยลด ต้นทุนค่าขนส่ง และภาระค่าครองชีพแก่ประชาชน
วันนี้ (22 มีนาคม 2565) นายฐากูร อินทรชม ผู้อำนวยการฝ่ายปฏิบัติการเดินรถ การรถไฟแห่งประเทศไทย (รฟท.) กระทรวงคมนาคม ได้เป็นตัวแทนของนายนิรุฒ มณีพันธ์ ผู้ว่าการรถไฟแห่งประเทศไทย ทำพิธีเปิดการทดลองขนส่งสินค้าทางรถไฟ ระหว่างรฟท. กับ บริษัท ไทยเรลโลจิสติกส์ จำกัด และบริษัทบุญซัพพลายเชน จำกัด ณ ที่หยุดรถศรีสำราญ อำเภอสองพี่น้อง จังหวัดสุพรรณบุรี เพื่อเป็นการส่งเสริมการขนส่งสินค้าทางรางจากโรงงานผลิต ไปยังศูนย์กระจายสินค้าผ่านเส้นทางรถไฟสายใต้
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย เปิดเผยว่า ที่ผ่านมา นายนิรุฒ มณีพันธ์ ผู้ว่าการรถไฟแห่งประเทศไทย ได้ให้ความสำคัญในการสนับสนุนการขนส่งสินค้าทางรถไฟ ซึ่งสอดคล้องกับนโยบายของกระทรวงคมนาคมในการพัฒนาระบบรางให้เป็นหนึ่งในโครงสร้างพื้นฐานด้านการคมนาคมขนส่งของประเทศ เนื่องจากการขนส่งสินค้าทางรางถือเป็นระบบโลจิสติกส์ที่มีประสิทธิภาพ ต้นทุนต่ำ ประหยัดพลังงาน และมีความคุ้มค่า สามารถขนส่งได้ครั้งละจำนวนมากกว่าทางถนนหลายเท่าตัว อีกทั้งยังเป็นช่องทางในการช่วยเพิ่มรายได้แก่รฟท.อีกทางหนึ่งด้วย
สำหรับความร่วมมือกับกลุ่มบริษัทพันธมิตรทางการค้า เพื่อทดลองเปิดเดินขบวนรถสินค้าครั้งนี้ ถือเป็นอีกก้าวสำคัญที่จะนำไปสู่การสนับสนุนการเปลี่ยนถ่ายการขนส่งสินค้าจากถนนมาสู่ระบบราง โดยมีบริษัท ไทยเรล โลจิสติกส์ จำกัด ผู้ขนส่งผลิตภัณฑ์ในเครือบริษัท บุญรอดบริวเวอรี่ จำกัด (ผลิตภัณฑ์ตราสิงห์) นำร่องขนส่งสินค้าบนแคร่แบบเปลือยจำนวน 10 แคร่ และบริษัท เอก - ชัย ดิสทริบิวชั่น ซิสเทม จำกัด (ห้างโมเดิร์นเทรด โลตัส) ขนส่งสินค้าอุปโภคบริโภค ด้วยตู้สินค้าประเภทคอนเทนเนอร์อีก 10 แคร่ ซึ่งในการเดินขบวนนี้ รฟท. จะมีการทดสอบกระบวนการจัดการขนส่ง วิเคราะห์ต้นทุนการขนส่ง รวมถึงวิธีการบรรจุภัณฑ์ เพื่อนำมาเพิ่มประสิทธิภาพการให้บริการขนส่งสินค้าอุปโภคบริโภคในครั้งต่อไป“แม้ปัจจุบันสัดส่วนการขนส่งสินค้า ส่วนใหญ่ของประเทศจะเป็นการขนส่งทางถนนด้วยรถบรรทุกถึง 81% และการขนส่งทางรางยังมีสัดส่วนเพียง 1.9% แต่ รฟท. เชื่อมั่นว่า การขนส่งสินค้าทางรางมีโอกาสขยายตัวได้มากในอนาคต โดยมีปัจจัยสนับสนุน เช่น ราคาน้ำมันเชื้อเพลิงที่ปรับตัวสูง ทำให้ต้นทุนค่าขนส่งทางถนนเพิ่ม การขนส่งทางรางจึงเป็นทางเลือกที่ช่วยลดต้นทุนค่าขนส่งได้ ประกอบกับรัฐบาล กระทรวงคมนาคม และ รฟท. มีการลงทุนโครงการก่อสร้างรถไฟทางคู่ เส้นทางรถไฟสายใหม่ รวมถึงมีการจัดหาหัวรถจักรรุ่นใหม่ ซึ่งจะเชื่อมโยงเครือข่ายการขนส่งให้กว้างขึ้น ทำให้บริษัทขนส่งต่าง ๆ มีความเชื่อมั่นต่อการขนส่งสินค้าทางราง เห็นได้จากมีลูกค้าสนใจติดต่อเข้ามาเปลี่ยนโหมดมาใช้บริการขนส่งทางรถไฟอย่างต่อเนื่อง”
ท้ายนี้รฟท. มีความมุ่งมั่นที่จะพัฒนาโครงข่ายและเพิ่มประสิทธิภาพการขนส่งทางราง เพื่อเชื่อมโยงการคมนาคมขนส่งผู้โดยสารและสินค้าอย่างต่อเนื่อง พร้อมทั้งเปิดให้บริการขนส่งสินค้าหลายประเภทในหลายเส้นทาง ทั้งภายในประเทศและระหว่างประเทศ เพื่อเป็นทางเลือกในการแก้ไขปัญหาจราจร การประหยัดเชื้อเพลิงการลดมลพิษ ช่วยเพิ่มประสิทธิภาพการขนส่งของไทยให้สามารถแข่งขันทัดเทียมกับอาณาประเทศ และก้าวไปสู่การเป็นศูนย์กลางโลจิสติกส์ของภูมิภาคได้ในอนาคตอันใกล้
วันพฤหัสบดีที่ 11 พฤศจิกายน 2564
รองปลัดกระทรวงเกษตรและสหกรณ์ ร่วมประชุมคณะอนุกรรมการขับเคลื่อนแผนแม่บทการบริหารจัดการทรัพยากรน้ำ
รองปลัดกระทรวงเกษตรและสหกรณ์ ร่วมประชุมคณะอนุกรรมการขับเคลื่อนแผนแม่บทการบริหารจัดการทรัพยากรน้ำ
วันพฤหัสบดีที่ 11 พฤศจิกายน 2564 นายประยูร อินสกุล รองปลัดกระทรวงเกษตรและสหกรณ์ เข้าร่วมประชุมคณะอนุกรรมการ ขับเคลื่อนแผนแม่บทการบริหารจัดการทรัพยากรน้ำ ครั้งที่ 2/2564 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม ดำเนินการประชุมผ่านระบบวิดีทัศน์ทางไกล (Video Conference) มีผู้แทนส่วนราชการร่วมการประชุม อาทิ กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงเกษตรและสหกรณ์ และหน่วยงานราชการอื่นๆ ที่เกี่ยวข้อง
ที่ประชุมได้รับทราบผลการดำเนินงานตามข้อสั่งการประธานคณะอนุกรรมการขับเคลื่อนแผนแม่บทการบริหารจัดการทรัพยากรน้ำในการประชุม ครั้งที่ 1/2564 รับทราบรายงานผลการดำเนินงานที่เสนอในคณะรัฐมนตรีสัญจร และ งานนโยบายที่นายกรัฐมนตรีและรองนายกรัฐมนตรี ลงตรวจราชการในพื้นที่ และรายงานผลความก้าวหน้าการปรับปรุงกรอบแนวทาง และค่าเป้าหมายแผนแม่บทการบริหารจัดการทรัพยากรน้ำ 20 ปี รวมทั้งร่วมกันพิจารณาการติดตามประเมินผลตามแผนแม่บทการบริหารจัดการทรัพยากรน้ำ 20 ปี ช่วงระยะ 2561-2564 และการรายงานประเมินผลตามแผนแม่บทภายใต้ยุทธศาสตร์ชาติ ประเด็น 19 การบริหารจัดการน้ำทั้งระบบ
วันจันทร์ที่ 20 กันยายน 2564
รฟม. สนับสนุนอาชีพ สร้างรายได้ สั่งอาหารกล่องชุมชน เบเกอรี่ฝีมือผู้พิการ
เพื่อมอบให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ
นางสาวจิรฐา วัฒนประดิษฐ์ ผู้อำนวยการสำนักสื่อสารองค์กร การรถไฟฟ้าขนส่งมวลชนแห่งประเทศไทย (รฟม.) เป็นผู้แทน รฟม. มอบอาหารกล่องจากชุมชนแนวสายทางโครงการรถไฟฟ้า จำนวน 3,500 กล่อง ผลิตภัณฑ์เบเกอรีที่สนับสนุนจากผู้พิการ จำนวน 3,500 ชิ้น และน้ำดื่ม รฟม. จำนวน 3,500 ขวด มอบให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ เพื่อเป็นการสนับสนุนและส่งมอบกำลังใจในช่วงสถานการณ์การแพร่ระบาดของเชื้อไวรัส COVID-19 โดยมีผู้แทนกระทรวงคมนาคม เป็นผู้รับมอบ
ทั้งนี้ รฟม. มีนโยบายในการดำเนินกิจกรรมเพื่อสังคม เพื่อสนับสนุนช่วยเหลือสังคม ชุมชนและประชาชน รวมถึงการสร้างโอกาสทางสังคม โดยผ่านการดำเนินกิจกรรมต่างๆ มาอย่างต่อเนื่อง ซึ่งอาหารกล่องที่ รฟม. นำมามอบในครั้งนี้ ได้คัดเลือกมาจากร้านอาหารที่อยู่บริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ำเงิน) ได้แก่ ร้านบะหมี่บ้านโป่ง (สถานีลาดพร้าว) ร้านหมูทอดเบรกแตก (สถานีพหลโยธิน) ร้านบุญมี (สถานีพระราม 9) ร้าน Run way (สถานีบางอ้อ) รถไฟฟ้ามหานคร สายฉลองรัชธรรม (MRT สายสีม่วง) ได้แก่ ร้านเป็ดย่างเรวดี (สถานีสะพานพระนั่งเกล้า) ร้านลูกชิ้นคุณหลวง และร้าน Come Home (สถานีบางซ่อน) ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ส่วนเบเกอรี่ รฟม. ได้สนับสนุนผลิตภัณฑ์เบเกอรี่จากผู้พิการจากร้าน 60+ Bakery by Yamazaki & APCD (ภายใต้มูลนิธิศูนย์พัฒนาและฝึกอบรมคนพิการแห่งเอเชียและแปซิฟิค) ร้านยิ้มสู้คาเฟ่ (ภายใต้มูลนิธิสากลเพื่อคนพิการ) คุ้กกี้พระพรและบราวนี่พระคุณ (ภายใต้ชมรมพันธกิจเพื่อคนพิการ) และ Bakery by Artstory จากมูลนิธิออทิสติกไทย ทั้งนี้ หากท่านใดสนใจจะตามไปสนับสนุนร้านอาหารหรือผลิตภัณฑ์เบเกอรี่ รวมถึงผลิตภัณฑ์ต่าง ๆ จากเครือข่ายผู้พิการ สามารถไปตามพิกัดร้านตามลิงก์ข้างล่างนี้
- ร้านบะหมี่บ้านโป่ง
พิกัดร้าน https://goo.gl/maps/4u18CcfyiCHtX6Fh8
- ร้านหมูทอดเบรกแตก
พิกัดร้าน https://maps.app.goo.gl/QzLUemrCmKo71Nc56
- ร้านบุญมี
พิกัดร้าน https://goo.gl/maps/QihSRDLDmdRmk5ZXA
- ร้าน Run way
พิกัดร้าน https://goo.gl/maps/phaUvssLqp7MNyp37
- ร้านเป็ดย่างเรวดี
พิกัดร้าน https://goo.gl/maps/dq6zMs5YvXvs2JUM7
- ร้านลูกชิ้นคุณหลวง
พิกัดร้าน https://goo.gl/maps/FxDFmR5R5LEaBd8V9
- ร้าน Come Home
พิกัดร้าน https://goo.gl/maps/Bwy6D7NkJkJBYwi2A
- ร้าน 60+ Bakery by Yamazaki & APCD (ภายใต้มูลนิธิศูนย์พัฒนาและฝึกอบรมคนพิการแห่งเอเชียและ แปซิฟิค)
พิกัดร้าน https://goo.gl/maps/X1wEbGRXBfbVnReS7
- ร้านยิ้มสู้คาเฟ่ (ภายใต้มูลนิธิสากลเพื่อคนพิการ)
พิกัดร้าน https://goo.gl/maps/pL6vgmLQe7PmKLun6
- คุ้กกี้พระพร และบราวนี่พระคุณ(ภายใต้ชมรมพันธกิจเพื่อคนพิการ)
พิกัดร้าน https://goo.gl/maps/ZJQX9zQnDNyV47Yj8
- Bakery by Artstory จากมูลนิธิออทิสติกไทย
พิกัดร้านhttps://goo.gl/maps/AzLB3SZ3LmNEEov77
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th
และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันจันทร์ที่ 11 เมษายน 2565
นายกฯ ปลื้ม กระแสไทยยังบูม ต่างชาตินิยมใช้สถานที่ในประเทศ "ถ่ายทำภาพยนตร์ - โฆษณา" เร่งดัน Soft Power เพิ่มมูลค่าเศรษฐกิจ
.....
พลเอก ประยุทธ์ จันทร์โอชา นายกรัฐมนตรี ยินดีต่อกระแสความนิยมของประเทศไทยที่ยังคงเป็นประเทศตัวเลือกอันดับต้น ๆ ในการถ่ายทำภาพยนตร์ของผู้สร้างภาพยนตร์ต่างชาติ
.
โดยภาพยนตร์และวีดิทัศน์ (Film) ถือเป็น 1 ใน 5 F อุตสาหกรรมวัฒนธรรมสร้างสรรค์ที่มีศักยภาพ ดังนั้นรัฐบาลจึงมุ่งขับเคลื่อน พร้อมเร่งผลักดัน "Soft Power" เพื่อเพิ่มมูลค่าเศรษฐกิจ สร้างรายได้และภาพลักษณ์ที่ดีให้แก่ประเทศ
.
ข้อมูลล่าสุด พบว่า ตั้งแต่ 1 ก.ค. 64 - 16 มี.ค. 65 มีจำนวนภาพยนตร์ต่างประเทศถ่ายทำในไทยถึง 196 เรื่อง สามารถสร้างรายได้ให้กับประเทศไทยกว่า 4.24 พันล้านบาท
.
ทั้งนี้ นโยบายส่งเสริมให้ประเทศไทยเป็น "แหล่งถ่ายทำภาพยนตร์ระดับโลก" ถือเป็นอีกหนึ่งตัวอย่างความสำเร็จของการบูรณาการการทำงานอย่างแข็งขันของทุกฝ่ายที่มุ่งผลักดันนโยบายดังกล่าวอย่างเต็มที่
.
อ่านเพิ่มเติม คลิกhttps://www.thaigov.go.th/news/contents/details/53472
#ไทยคู่ฟ้า#ร่วมต้านโควิด19
-------------------
วันอังคารที่ 30 พฤศจิกายน 2564
กระทรวงยุติธรรม โดยกรมสอบสวนคดีพิเศษ ร่วมเครือข่าย ประชุมถอดบทเรียนหาแนวทางเพื่อแก้ไขปัญหาการค้ามนุษย์ระดับชาติ
กระทรวงยุติธรรม โดยกรมสอบสวนคดีพิเศษ ร่วมเครือข่าย ประชุมถอดบทเรียนหาแนวทางเพื่อแก้ไขปัญหาการค้ามนุษย์ระดับชาติ
วันพฤหัสบดีที่ 25 พฤศจิกายน 2564 เวลา 08.30 น. นายไตรยฤทธิ์ เตมหิวงศ์ อธิบดีกรมสอบสวนคดีพิเศษ เป็นประธานการประชุมเชิงปฏิบัติการถอดบทเรียนการดำเนินคดีอาชญากรรมข้ามชาติด้านการค้ามนุษย์ โดยมีผู้เข้าร่วมประชุมฯ ประกอบด้วย เครือข่ายการทำงานด้านการป้องกันและปราบปรามอาชญากรรมด้านการค้ามนุษย์ จำนวน 135 คน ณ โรงแรมภูเก็ต แมริออท รีสอร์ท แอนด์ สปา เมอร์ลินบีช (Phuket Marriott Resort & Spa, Marlin Beach) อำเภอกระทู้ จังหวัดภูเก็ต
นายไตรยฤทธิ์ กล่าวว่า ที่ผ่านมารัฐบาลไทยได้ให้ความสำคัญกับปัญหาการค้ามนุษย์ โดยได้ยกเป็นวาระแห่งชาติที่ทุกภาคส่วนจะต้องช่วยกันแก้ไข โดยท่านรัฐมนตรีว่าการกระทรวงยุติธรรม (นายสมศักดิ์ เทพสุทิน) ได้มีข้อสั่งการให้หน่วยงานภายใต้การกำกับดูแล ต้องดำเนินการป้องกันและปราบปรามการกระทำความผิดด้านการค้ามนุษย์อย่างจริงจังและเด็ดขาด กรมสอบสวนคดีพิเศษ จึงได้ร่วมกับหน่วยงานภาครัฐ และองค์กรภาคีเครือข่ายนานาชาติหลายแห่ง จัดประชุมเชิงปฏิบัติการเพื่อเป็นการถอดบทเรียนจาก “การดำเนินคดีอาชญากรรมข้ามชาติด้านการค้ามนุษย์” ในระหว่างวันที่ 24 - 26 พฤศจิกายน 2564 โดยกำหนดหัวข้อการประชุม อาทิ การพัฒนากระบวนการนโยบายสาธารณะที่ไม่ทิ้งใครไว้ข้างหลังเพื่ออนุวัตรการอนุสัญญาอาเซียนว่าด้วยการต่อต้านการค้ามนุษย์โดยเฉพาะสตรีและเด็ก , การพัฒนาศักยภาพของเจ้าหน้าที่ผู้ปฏิบัติงานด้านการป้องกันและปราบปรามการค้ามนุษย์ , การสืบสวนและสอบสวนคดีการค้ามนุษย์ในรูปแบบอาชญากรรมข้ามชาติ , การดูแลและเยียวยาผู้เสียหายในคดีการค้ามนุษย์ เป็นต้น โดยมีหน่วยงานระดับนานาชาติ ได้แก่ สำนักงานสอบสวนกลางแห่งสหรัฐอเมริกา (FBI) สำนักงานการสืบสวนเพื่อความมั่นคงแห่งมาตุภูมิสหรัฐอเมริกา (HSI) สำนักงานตรวจคนเข้าเมืองเครือรัฐออสเตรเลีย (ABF) สำนักงานผู้ช่วยทูต ฝ่ายตำรวจกลุ่มประเทศนอร์ดิค และมีองค์กรระหว่างประเทศ องค์กรพัฒนาเอกชน หน่วยงานของไทย เข้าร่วมงานด้วย ได้แก่ ASEAN-ACT , Hanns Seidel , IOM Thailand , UNODC , มูลนิธิ IJM , มูลนิธิ A21 Thailand , มูลนิธิฟอร์ฟรีด้อมอินเตอร์เนชั่นแนล , องค์การโอเปอร์เรชั่น อันเดอร์กราวด์ เรลโรด , มูลนิธิพิทักษ์สตรี (AAT) , มูลนิธิเครือข่ายส่งเสริมคุณภาพชีวิตแรงงาน (LPN) ฯลฯ และหน่วยงานอื่นที่มีภารกิจเกี่ยวข้องกับการป้องกันและปราบปรามการค้ามนุษย์ ประกอบด้วย ผู้แทนสำนักงานอัยการสูงสุด , กองทัพเรือภาค 3 , กรมการปกครอง , กองต่อต้านการค้ามนุษย์ , กองบังคับการปราบปรามการค้ามนุษย์ , สำนักงานตรวจคนเข้าเมือง เข้าร่วมประชุม
นายไตรยฤทธิ์ กล่าวต่อว่า ท่านรัฐมนตรีฯ ได้กล่าวขอบคุณผู้แทนจากทุกหน่วยงาน ที่ให้ความร่วมมือผลักดันให้เกิดการประชุมระดับชาติในครั้งนี้ ซึ่งท่านมองเห็นว่าอนาคต กรมสอบสวนคดีพิเศษและหน่วยงานทั้งภาครัฐและภาคเอกชน จะเกิดการบูรณาการความร่วมมือในลักษณะภาคีเครือข่ายของหน่วยงานด้านการแก้ไขปัญหาการค้ามนุษย์ เพื่อเสริมสร้างแนวทางการป้องกันและปราบปรามการค้ามนุษย์ ให้เกิดเป็นรูปธรรมอย่างยั่งยืน นำมาสู่การปรับระดับสถานการณ์การค้ามนุษย์ (TIP REPORT) ได้อย่างมีประสิทธิภาพ และท้ายนี้ผมขอขอบคุณท่านพลตำรวจเอก ธรรมศักดิ์ วิชชารยะ รองเลขาธิการนายกรัฐมนตรี ที่ให้เกียรติร่วมประชุมและบรรยาย หัวข้อ “การพัฒนาศักยภาพของเจ้าหน้าที่ผู้ปฏิบัติงานด้านการป้องกันและปราบปรามการค้ามนุษย์” อีกด้วย
วันอังคารที่ 9 พฤศจิกายน 2564
ครม.ไฟเขียว ให้รัฐวิสาหกิจจัดหาวัคซีนป้องกันโควิด-19 ได้
ครม.มีมติเห็นชอบการกำหนดขอบเขตสภาพการจ้างที่เกี่ยวกับการเงินสำหรับรัฐวิสาหกิจ แต่ละแห่งที่รัฐวิสาหกิจนั้นอาจดำเนินการได้เอง ตามมาตรา 13 (2) แห่ง พ.ร.บ.แรงงานรัฐวิสาหกิจสัมพันธ์ พ.ศ. 2543 ให้รัฐวิสาหกิจสามารถจัดหาวัคซีนป้องกันโรคติดเชื้อไวรัสโควิด-19 ได้
นายสุชาติ ชมกลิ่น รัฐมนตรีว่าการกระทรวงแรงงานกล่าวหลังประชุมคณะรัฐมนตรีเมื่อวันที่ 9 พฤศจิกายน 2564 ว่า ได้เสนอเรื่องกรณีที่รัฐวิสาหกิจมีความประสงค์จัดหาวัคซีนป้องกันโรคติดเชื้อไวรัสโคโรนา 2019 (COVID-19) เพื่อให้บริการแก่ลูกจ้างของรัฐวิสาหกิจ ซึ่งเรื่องดังกล่าวได้ผ่านการพิจารณากลั่นกรองจากคณะกรรมการแรงงานรัฐวิสาหกิจสัมพันธ์เรียบร้อยแล้ว จึงเสนอคณะรัฐมนตรีเพื่อพิจารณา ซึ่งในเรื่องนี้พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้ให้ความสำคัญในการจัดหาและกระจายการได้รับวัคซีนป้องกันโรคติดเชื้อไวรัสโควิด-19 ไปยังทุกกลุ่มอาชีพอย่างทั่วถึง และพลเอก ประวิตร วงษ์สุวรรณ รองนายกรัฐมนตรีในฐานะที่กำกับดูแลกระทรวงแรงงาน ได้มอบหมายให้ดำเนินการพิจารณาในเรื่องดังกล่าวเสนอต่อคณะรัฐมนตรี ซึ่งผลของการประชุมในวันนี้ คณะรัฐมนตรีมีมติเห็นชอบให้กำหนดขอบเขตสภาพการจ้างที่เกี่ยวกับการเงิน สำหรับรัฐวิสาหกิจแต่ละแห่งที่รัฐวิสาหกิจนั้นอาจดำเนินการเองได้ ตามมาตรา 13(2) แห่งพระราชบัญญัติแรงงานรัฐวิสาหกิจสัมพันธ์ พ.ศ. 2543 โดยกำหนดให้รัฐวิสาหกิจที่มีความพร้อมสามารถจัดหาวัคซีนป้องกันโรคติดเชื้อไวรัสโคโรนา 2019 (COVID-19) จากกรมควบคุมโรค องค์การเภสัชกรรม สถาบันวัคซีนแห่งชาติ สภากาชาดไทย ราชวิทยาลัยจุฬาภรณ์ หรือหน่วยงานของรัฐที่มีหน้าที่และอำนาจในการให้บริการทางการแพทย์หรือสาธารณสุข เพื่อให้บริการแก่ลูกจ้างของรัฐวิสาหกิจ ตามระเบียบ ข้อบังคับ และแผนการใช้จ่ายงบประมาณของรัฐวิสาหกิจ โดยไม่ให้มีผลกระทบต่องบประมาณ และให้มีผลใช้บังคับตั้งแต่วันที่ 14 มิถุนายน 2564
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในการดำเนินการรัฐวิสาหกิจจะใช้งบประมาณปีละ 464 ล้านบาท เพื่อจัดหาวัคซีนไว้ให้บริการแก่ลูกจ้างของรัฐวิสาหกิจกว่า 261,464 คน ทั้งนี้ สอดคล้องกับมติคณะรัฐมนตรีเมื่อวันที่ 7 เมษายน 2563 ที่กำหนดให้การบริหารจัดการสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เป็นวาระแห่งชาติ และมติคณะรัฐมนตรีเมื่อวันที่ 11 พฤษภาคม 2564 เร่งรัดการฉีดวัคซีนป้องกันโรคติดเชื้อไวรัสโคโรนา 2019 (COVID-19) เพื่อให้การฉีดวัคซีน เป็นไปอย่างรวดเร็ว เหมาะสม ทั่วถึง ลดจำนวนผู้ป่วยและผู้เสียชีวิต รวมทั้งให้เกิดภูมิคุ้มกันหมู่ในประเทศ ซึ่งจะช่วยให้สามารถแก้ไขปัญหาและยุติการแพร่ระบาดของโรคโควิด -19 ได้โดยเร็ว
วันศุกร์ที่ 23 กรกฎาคม 2564
นายกฯ ร่วมส่งกำลังใจเชียร์นักกีฬาไทย เข้าแข่งขันในโอลิมปิกและพาราลิมปิก “Tokyo 2020 Olympics” ณ กรุงโตเกียว ประเทศญี่ปุ่น
นายกฯ ร่วมส่งกำลังใจเชียร์นักกีฬาไทย เข้าแข่งขันในโอลิมปิกและพาราลิมปิก “Tokyo 2020 Olympics” ณ กรุงโตเกียว ประเทศญี่ปุ่น
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามกำหนดการแข่งขันกีฬาโอลิมปิกเกมส์ ครั้งที่ 32 และพาราลิมปิกเกมส์ ครั้งที่ 16 ณ กรุงโตเกียว ประเทศญี่ปุ่น พร้อมให้กำลังใจนักกีฬา และเชิญชวนชาวไทยส่งแรงเชียร์นักกีฬาไทยให้คว้าชัยชนะในการแข่งขันครั้งนี้ ให้มากที่สุด
นายอนุชาฯ เปิดเผยว่า การแข่งขันกีฬาโอลิมปิกเกมส์ ครั้งที่ 32 จะจัดขึ้นระหว่างวันที่ 23 กรกฎาคม – 8 สิงหาคม 2564 และพาราลิมปิกเกมส์ ครั้งที่ 16 ระหว่างวันที่ 24 สิงหาคม - 5 กันยายน 2564 ณ กรุงโตเกียว ประเทศญี่ปุ่น ภายใต้ชื่อ “Tokyo 2020 Olympics” ซึ่งมีนักกีฬาจาก 206 ประเทศ จำนวนกว่า 11,000 คนเข้าร่วมการแข่งขัน จัดการแข่งขันทั้งหมด 33 ชนิดกีฬา ในสนามกีฬา 42 แห่งทั่วประเทศญี่ปุ่น และประเทศไทยจัดทัพนักกีฬาโอลิมปิกไทยซึ่งผ่านการควอลิฟาย (qualify) โอลิมปิกเกมส์ จำนวน 41 คน เป็นนักกีฬาชาย 15 คน นักกีฬาหญิง 26 คน และเจ้าหน้าที่ที่เกี่ยวข้องรวมทั้งสิ้น 74 คน ในครั้งนี้ด้วย
ทั้งนี้ นายกรัฐมนตรีได้ฝากกำลังใจ และอวยพรไปยังทัพนักกีฬาทุกคนและทีมงานที่เกี่ยวข้องจะเดินทางไปเข้าร่วมการแข่งขันในครั้งนี้ ขอบคุณความตั้งใจ ความมุ่งมั่น ที่ร่วมกันฝึกซ้อมแม้ในสถานการณ์ที่มีความท้าทายมากกว่าสถานการณ์ปกติ ขอให้ประสบความสำเร็จตามเป้าหมายที่ตั้งใจไว้เพื่อนำชื่อเสียงกลับมาสู่ประเทศไทย และไม่ว่าจะได้รับเหรียญจากการแข่งขันหรือไม่ก็ตาม นายกรัฐมนตรีเชื่อมั่นว่า นักกีฬาไทยทุกคนจะเป็นต้นแบบ เป็นแรงผลักดันให้แก่เยาวชนในด้านความมุ่งมั่นที่จะพัฒนาความสามารถและฝึกฝนตนเองต่อไปในอนาคต พร้อมเน้นย้ำให้นักกีฬาปฏิบัติตามมาตรการสาธารณสุขของประเทศเจ้าภาพอย่างเคร่งครัด เพื่อความปลอดภัย ซึ่งจะเป็นตัวอย่างที่ดีแก่ประเทศอื่น ๆ ด้วยเช่นกัน ทั้งนี้ การแข่งขันกีฬาโอลิมปิกเกมส์ 2020 มีกีฬา 6 ชนิดที่เพิ่งได้รับการบรรจุเข้ามาหรือได้รับการบรรจุกลับเข้ามาใหม่อีกครั้ง ได้แก่ 1. เบสบอล (ชาย) 2.ซอฟต์บอล (หญิง) 3. คาราเต้ 4. ปีนหน้าผา (sport climbing) 5. กระดานโต้คลื่น (surfing) และ 6. สเก็ตบอร์ด (skateboarding) และในส่วนของ กีฬาพาราลิมปิกเกมส์ 2020 มีกีฬา 2 ชนิดที่บรรจุเข้ามาใหม่ ได้แก่ เทควันโด และแบดมินตัน
อนึ่ง การแข่งขันกีฬาโอลิมปิกเกมส์ 2020 ถือเป็นครั้งแรกในประวัติศาสตร์วงการกีฬาที่จะจำกัดจำนวนผู้เข้าชมและใช้การถ่ายทอดสดการแข่งขันเป็นหลัก เนื่องจากสถานการณ์การแพร่ระบาดของโรคโควิด-19 โดยจะมีพิธีเปิด Tokyo 2020 Olympics และเริ่มการแข่งขันในวันที่ 23 กรกฎาคม 2564 เป็นวันแรก ได้แก่ โปรแกรมการแข่งขันกีฬาขี่ม้า , เรือพาย และยิงปืน ซึ่งประชาชนสามารถรับชมและให้กำลังใจนักกีฬาไทยได้ผ่านช่องทางต่างๆ
วันพุธที่ 22 กันยายน 2564
แม่ค้าตลาดท่ายาง จ.เพชรบุรี ปลื้ม นายก - รมว.เฮ้ง เยี่ยมให้กำลังใจถึงที่
แม่ค้าตลาดท่ายาง จ.เพชรบุรี ปลื้ม นายก - รมว.เฮ้ง เยี่ยมให้กำลังใจถึงที่
เมื่อวันที่22กันยายน2564พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่พบปะเยี่ยมเยียนกลุ่มแรงงานนอกระบบและผู้ประกอบอาชีพอิสระย่านตลาดเทศบาลท่ายางจ.เพชรบุรีที่สมัครเป็นผู้ประกันตนมาตรา40และได้รับเงินเยียวยาจากรัฐบาลคนละ5,000บาทตามที่สำนักงานประกันสังคมได้โอนเงินเยียวยาให้กับผู้ประกันตนตามมาตรา40ในพื้นที่16จังหวัดสีแดงเข้มซึ่งมีจังหวัดเพชรบุรีรวมอยู่ด้วยเมื่อวันที่20กันยายนที่ผ่านมาโดยมีนายสุชาติชมกลิ่นรัฐมนตรีว่าการกระทรวงแรงงานพร้อมด้วยผู้บริหารระดับสูงกระทรวงแรงงานและหน่วยงานที่เกี่ยวข้องเข้าร่วมในครั้งนี้ด้วยณตลาดเทศบาลท่ายางอ.ท่ายางจ.เพชรบุรีโดยนายสุชาติกล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาและกระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีได้มีความห่วงใยพี่น้องผู้ใช้แรงงานที่ได้รับผลกระทบจากมาตรการควบคุมการแพร่ระบาดโควิด-19ของศบค.ในพื้นที่สีแดงเข้มจึงมอบหมายให้กระทรวงแรงงานโดยสำนักงานประกันสังคมเปิดให้แรงงานนอกระบบผู้ประกอบอาชีพอิสระที่ยังไม่ได้ขึ้นทะเบียนประกันสังคมได้สมัครเป็นผู้ประกันตนมาตรา40เพื่อจะได้รับการเยียวยาจากรัฐบาลคนละ5,000บาทตลอดจนเป็นข้อมูลในการเข้าถึงการช่วยเหลือเยียวยาตามมาตรการอื่นๆจากรัฐบาลในอนาคตอีกด้วย
นายสุชาติกล่าวว่าการโอนเงินเยียวยาแก่ผู้ประกันตนมาตรา40ใน16จังหวัดที่ขึ้นทะเบียนใหม่คนละ5,000บาทซึ่งเงินในส่วนนี้แม้จะไม่มากแต่อย่างน้อยจะช่วยบรรเทาความเดือดร้อนลดภาระค่าครองชีพและค่าใช้จ่ายในการดำรงชีวิตประจำวันในเบื้องต้นแก่พี่น้องผู้ประกอบอาชีพอิสระตามเจตนารมณ์ของท่านนายกรัฐมนตรีและรัฐบาลที่จะให้ผู้ประกอบอาชีพอิสระได้เข้าสู่ระบบประกันสังคมได้รับเงินเยียวยาจากรัฐบาลและได้เข้าถึงมาตรการช่วยเหลือจากรัฐในอนาคตเพื่อให้ทุกคนทุกกลุ่มได้เข้าถึงสวัสดิการและก้าวข้ามสถานการณ์โควิดในครั้งนี้ไปด้วยกัน
+++++++++++++++++++
กองเผยแพร่และประชาสัมพันธ์
22กันยายน2564
วันอังคารที่ 24 พฤษภาคม 2565
​โฆษกรัฐบาลเผย นายกฯ ชื่นชมความสำเร็จนักกีฬาไทยหลังปิดฉากศึกซีเกมส์ครั้งที่ 31 อย่างเป็นทางการ
ซึ่งไทยได้รับรวม 331 เหรียญ พร้อมขอบคุณนักกีฬาทีมชาติไทย และทุกฝ่ายที่มุ่งมั่นทำหน้าที่ของตนเพื่อประเทศชาติ
วันนี้ (24 พฤษภาคม 2565) นายธนกร วังบุญคงชนะ โฆษกประจำสำนักนายรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสำเร็จของทัพนักกีฬาไทยในการแข่งขันกีฬาซีเกมส์ ครั้งที่ 31 ณ สาธารณรัฐสังคมนิยมเวียดนาม ระหว่างวันที่ 12-23 พฤษภาคม 2565 หลังร่วมติดตามและส่งกำลังใจแก่ทุกฝ่ายมาอย่างต่อเนื่อง ซึ่งในปีนี้ประเทศไทยคว้าชัยในหลายกิจกรรมกีฬา กวาดรางวัลไปทั้งสิ้น 331 เหรียญ ประกอบด้วย 92 เหรียญทอง 103 เหรียญเงิน 136 เหรียญทองแดง พร้อมทั้งสร้างประวัติศาสตร์การแข่งขัน ทำสถิติใหม่ในบางประเภทกีฬา ถือเป็นความภาคภูมิใจของชาติในการพัฒนาทรัพยากรบุคคลด้านกีฬา
โฆษกประจำสำนักนายรัฐมนตรี กล่าวว่า พิธีปิดการแข่งขันกีฬาซีเกมส์ ครั้งที่ 31 จัดขึ้นอย่างยิ่งใหญ่ในคืนวันที่ 23 พฤษภาคม 2565 ตั้งแต่เวลา 20.00 น. ที่ผ่านมาตามเวลาประเทศไทย ณ ศูนย์กีฬาในร่ม “ก่วน เหงือ พาเลซ ออฟ แอธเลติกส์” ในกรุงฮานอย โดยในตอนท้ายของพิธีปิดฯ ประเทศเวียดนามได้ส่งมอบการเป็นเจ้าภาพจัดการแข่งขันกีฬาซีเกมส์ ครั้งที่ 32 ในปีหน้าแก่ประเทศกัมพูชา มีกำหนดการระหว่างวันที่ 5-17 พฤษภาคม 2566 ณ กรุงพนมเปญ ซึ่งเบื้องต้นจะบรรจุกีฬาชิงชัย 40 ชนิดด้วยกัน
นายธนกร กล่าวว่า นายกรัฐมนตรีขอบคุณทุกฝ่ายที่เกี่ยวข้องในการร่วมบูรณาการการทำงานเพื่อผลักดันศักยภาพนักกีฬาไทยให้มีการพัฒนาอย่างต่อเนื่อง ซึ่งรัฐบาลพร้อมสนับสนุนการแข่งขันทุกระดับ ทั้งนี้ หากนักกีฬาคนไหนอาจจะไม่ประสบความสำเร็จในการแข่งขันครั้งนี้ ไม่ต้องเสียกำลังใจ ให้ถือว่าทำหน้าที่ดีที่สุดเพื่อประเทศชาติแล้ว โดยนายกฯ ชื่นชมในวินัยในการฝึกซ้อม ความทุ่มเทความพยายามฝึกซ้อมอย่างหนัก อีกทั้งการดึงพรสวรรค์ที่ตนมีมาใช้ให้เกิดประโยชน์สูงสุดแก่ประเทศ สร้างชื่อเสียงในระดับสากล ถือเป็นภาพลักษณ์ด้านกีฬาจากชาวไทยสู่สายตาชาวโลก อีกทั้งถือเป็นแรงบันดาลใจแก่เยาวชนที่มีความสามารถให้กล้าคิด กล้าทำ ใช้เวลาว่างให้เป็นประโยชน์ จึงขอให้ทุกฝ่ายร่วมผลักดันความเป็นเลิศด้านกีฬาเพื่อสร้างทรัพยากรบุคคลที่มีคุณภาพเพื่อประเทศไทยต่อไป
วันจันทร์ที่ 30 พฤษภาคม 2565
รมต.อนุชา เผย องค์กรพุทธไทย-ลาว จับมือแน่นแฟ้น ร่วมทำนุบำรุงพระพุทธศาสนา
รมต.อนุชา เผย องค์กรพุทธไทย-ลาว จับมือแน่นแฟ้น ร่วมทำนุบำรุงพระพุทธศาสนา
วันนี้ (30 พฤษภาคม 2565) เวลา 14.00 น. ณ ตึกนารีสโมสร ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี ต้อนรับคณะผู้แทนจากสาธารณรัฐประชาธิปไตยประชาชนชนลาว (สปป.ลาว) นำโดย ดร.จันเพ็ง สุทธิวง รองประธานศูนย์กลางแนวลาวสร้างชาติ และคณะองค์การพุทธศาสนาสัมพันธ์ แห่งสาธารณรัฐประชาธิปไตยประชาชนชนลาว (สปป.ลาว) โอกาสที่เดินทางเยือนประเทศไทย ระหว่างวันที่ 29 พฤษภาคม-1 มิถุนายน 2565 ในฐานะแขกของสำนักงานพระพุทธศาสนาแห่งชาติ โดยมีนายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจำสำนักนายกรัฐมนตรี นายสิปป์บวร แก้วงาม ผู้อำนวยการสำนักงานพระพุทธศาสนาแห่งชาติ (พศ.) เข้าร่วม
ทั้งนี้ องค์การพุทธศาสนาสัมพันธ์ แห่งสาธารณรัฐประชาธิปไตยประชาชนชนลาว (สปป.ลาว) และสำนักงานพระพุทธศาสนาแห่งชาติ ได้หารือความร่วมมือทางวิชาการ โดยทาง สปป.ลาว มีความประสงค์ขอทำบันทึกช่วยจำ MOU ระหว่างสำนักงานพระพุทธศาสนาแห่งชาติ ประเทศไทย และกรมศาสนา ศูนย์กลางแนวลาวสร้างชาติ สปป.ลาว ในโครงการเสริมสร้างความสัมพันธ์อันดีระหว่างผู้นำศาสนา ที่ทั้งสองฝ่ายได้มีการหารือกันโดยตลอด รวมถึงมีการแลกเปลี่ยนแนวทางการคุ้มครองพระพุทธศาสนา การจัดการศาสนสมบัติ กองทุนสำหรับพระสงฆ์ หลักสูตรพระธรรมทูตทั้งในและต่างประเทศ การจัดการศึกษาพระสงฆ์ และการศึกษาดูงานสำนักงานพระพุทธศาสนาจังหวัด
รัฐมนตรีประจำสำนักนายกรัฐมนตรี กล่าวว่า ตนในฐานะที่กำกับดูแลสำนักงานพระพุทธศาสนาแห่งชาติ มีความยินดีอย่างยิ่งที่ได้ต้อนรับคณะผู้บริหารกรมศาสนา ศูนย์กลางแนวลาวสร้างชาติ สปป.ลาว ในวันนี้ ซึ่งทั้งไทยและ สปป.ลาว มีการประสานความร่วมมือกันอย่างแน่นแฟ้นในการร่วมทำนุบำรุงพระพุทธศาสนา ตามที่ได้มีโครงการเสริมสร้างความสัมพันธ์อันดีระหว่างผู้นำศาสนามาตั้งแต่ปี 2553 ถือเป็นนิมิตหมายที่ดีที่ทั้งสองประเทศจะได้สานต่อความร่วมมืออันดีนี้ต่อไป
“เราทั้งสองประเทศถือเป็นบ้านพี่เมืองน้องที่มีความสนิทสนมในทุกด้าน มีความคล้ายคลึงกันด้านขนบธรรมเนียม ประเพณี รวมถึงการนับถือศาสนา ซึ่งศาสนาพุทธถือเป็นศาสนาหลักของประเทศไทย หวังว่าการดำเนินงานตามการตกลงบันทึกช่วยจำระหว่างทั้งสองประเทศ การร่วมหารือและศึกษาดูงานในประเทศไทย รวมถึงการแลกเปลี่ยนเรียนรู้เกี่ยวกับการสนองงานคณะสงฆ์ จะเป็นประโยชน์ต่อการพัฒนาความสัมพันธ์ในการร่วมมือกันปกปักรักษาพระพุทธศาสนาได้ และมีส่วนช่วยในการ” รัฐมนตรีประจำสำนักนายกรัฐมนตรี กล่าว
ทางด้านรองประธานศูนย์กลางแนวลาวสร้างชาติ และคณะองค์การพุทธศาสนาสัมพันธ์ แห่งสาธารณรัฐประชาธิปไตยประชาชนชนลาว (สปป.ลาว) กล่าวขอบคุณรัฐบาลที่ให้การสนับสนุน สปป.ลาวมาโดยดีตลอดมา และชื่นชมพุทธศาสนิกชนของประเทศไทยที่ให้ความเคารพนับถือพุทธศาสนา ช่วยกันส่งเสริมให้เจริญก้าวหน้าสร้างความเหลื่อมใสศรัทธา หวังให้ประชาชนทั้งสองประเทศใช้ศาสนาเป็นสื่อกลางยึดเหนี่ยวจิตใจ สร้างความสัมพันธ์ที่ดีในฐานะบ้านพี่เมืองน้องตลอดไป
..................................
วันศุกร์ที่ 4 กุมภาพันธ์ 2565
รมต.นร.อนุชา เดินหน้าหารือตัวแทนชาวประมง เตรียมแก้ปัญหาตามข้อเรียกร้อง ย้ำชัดรัฐบาลพร้อมรับฟังและช่วยเหลือทุกด้าน
รมต.นร.อนุชา เดินหน้าหารือตัวแทนชาวประมง เตรียมแก้ปัญหาตามข้อเรียกร้อง ย้ำชัดรัฐบาลพร้อมรับฟังและช่วยเหลือทุกด้าน
วันที่ 4 ก.พ. 65 นายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุมหารือแนวทางการแก้ไขปัญหาความเดือดร้อนของสมาคมประมง โดยมี นายเสกสกล อัตถาวงศ์ ผู้ช่วยรัฐมนตรีประจำนายกรัฐมนตรี นายมงคลชัย สมอุดร รองปลัดสำนักนายกรัฐมนตรี พลตำรวจโท สุรเชษฐ์ หักพาล ผู้ช่วยผู้บัญชาการตำรวจแห่งชาติ นายบัญชา สุขแก้ว อธิบดีกรมสรรพสามิต ผู้แทนสมาคมประมง และหน่วยงานที่เกี่ยวข้องเข้าร่วมประชุม
โดยที่ประชุมได้รับฟังปัญหาความเดือดร้อน ข้อคิดเห็นและข้อเสนอแนะของสมาคมประมงในการแก้ไขปัญหาดังกล่าว พร้อมกันนี้ ที่ประชุมได้ร่วมหารือเพื่อช่วยเหลือแก้ไขปัญหาตามข้อเรียกร้องต่าง ๆ ดังนี้ 1. แนวทางดำเนินการตามข้อเรียกร้องขอคัดค้านร่างประกาศกรมสรรพสามิต เรื่องหลักเกณฑ์ และเงื่อนไขการเสียภาษีในอัตราศูนย์สำหรับน้ำมันดีเซลที่นำไปจำหน่ายในเขตต่อเนื่องของราชอาณาจักร 2. การคัดค้านหลักเกณฑ์และแนวทางการติดตั้งระบบ Automatic Identification System : AIS ในเรือประมงที่เข้าร่วมโครงการน้ำมันเขียว 3. การขอเพิ่มวันทำการของเรือประมงอีก 30 วันในปีการประมง และ 4. การพิจารณาแก้ไขปัญหาความเดือดร้อนของเรือประมงที่ถูกยกเลิกทะเบียน (เรือขาวแดง) ซึ่งที่ประชุมได้พิจารณาแล้วเห็นควรให้หน่วยงานที่เกี่ยวข้องรวบรวมข้อมูล ข้อเท็จจริง และรับข้อมูล ความคิดเห็นและข้อเสนอแนะของสมาคมประมงไปประกอบการพิจารณาเร่งดำเนินการในส่วนที่เกี่ยวข้องต่อไป
ภายหลังการรับฟังปัญหาและหารือร่วมกัน รัฐมนตรีประจำสำนักนายกรัฐมนตรี กล่าวว่า รัฐบาลมีความห่วงใยต่อสถานการณ์ที่พี่น้องชาวประมงกำลังประสบอยู่ ภายหลังจากที่มีการตรวจสอบข้อมูล ข้อเท็จจริง และรวบรวมสภาพปัญหาโดยละเอียดแล้ว คณะทำงานจะเร่งลงพื้นที่เพื่อติดตามการดำเนินการแก้ไขปัญหาอีกครั้ง ขอให้พี่น้องชาวประมงมั่นใจในความตั้งใจของรัฐบาลที่จะช่วยแก้ปัญหาทุกด้าน ทั้งนี้ พลเอก ประยุทธ์ จันทร์โอชา นายกรัฐมนตรีเข้าใจปัญหาของผู้ประกอบการประมง ได้กำชับสั่งการให้หน่วยงานที่เกี่ยวข้องพิจารณาให้ความช่วยเหลือแก้ไขปัญหาที่สะสมและเรื้อรังมานานให้ผู้ประกอบการประมงอย่างเต็มที่ เพื่อบรรเทาความเดือดร้อน
วันอาทิตย์ที่ 13 มีนาคม 2565
นายกฯ ปลื้ม 5 รพ.รัฐ ติดอันดับ ดีที่สุดในโลก สะท้อนคุณภาพสาธารณสุขไทย ย้ำ มุ่งสู่ Medical Hub
นายกฯ ปลื้ม 5 รพ.รัฐ ติดอันดับ ดีที่สุดในโลก สะท้อนคุณภาพสาธารณสุขไทย ย้ำ มุ่งสู่ Medical Hub
วันที่ 13 มี.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม แสดงความยินดี ที่ 5 โรงพยาบาลในสังกัดกระทรวงสาธารณสุข ได้รับการจัดอันดับให้เป็นโรงพยาบาลที่ดีที่สุดในโลก ประจำปี 2565 หรือ The World's Best Hospitals 2022 จากนิตยสารข่าวรายสัปดาห์ของสหรัฐอเมริกา “Newsweek” ซึ่งในประเทศไทย มีโรงพยาบาลที่ได้รับการจัดอันดับทั้งสิ้น 30 แห่ง มีโรงพยาบาลในสังกัดกระทรวงสาธารณสุขติดอันดับ 5 แห่ง ประกอบด้วย โรงพยาบาลราชวิถี อันดับที่ 11 คะแนน 75.04% โรงพยาบาลขอนแก่น อันดับที่ 24 คะแนน 74.25% โรงพยาบาลพุทธชินราช พิษณุโลก อันดับที่ 25 คะแนน 74.19% โรงพยาบาลสงขลา อันดับที่ 28 คะแนน 74.09% และโรงพยาบาลหาดใหญ่ จ.สงขลา อันดับที่ 29 คะแนน 74.03%
น.ส.ไตรศุลี กล่าวว่า สำหรับการจัดอันดับดังกล่าว พิจารณาคัดเลือกจากปัจจัยเปรียบเทียบ เช่น มาตรฐานการครองชีพ ความพร้อมของข้อมูล ตลอดจนผลการสำรวจประสบการณ์และความพึงพอใจของผู้ป่วยในการเข้ารับการรักษา คุณภาพการดูแลรักษาเฉพาะทาง มาตรการด้านสุขอนามัย ความปลอดภัยของผู้ป่วย และจำนวนผู้ป่วยต่อแพทย์และพยาบาล เป็นต้น โดยการประเมินและจัดอันดับนี้ สะท้อนว่า โรงพยาบาลสังกัดกระทรวงสาธารณสุขมีศักยภาพและคุณภาพในการให้บริการ ทั้งในสายตาของผู้เชี่ยวชาญทางการแพทย์และประชาชนผู้รับบริการ
น.ส.ไตรศุลี กล่าวว่า นายกรัฐมนตรี ยังให้กำลังใจผู้บริหารและบุคลากรกระทรวงสาธารณสุข ในการพัฒนาคุณภาพของสถานพยาบาลต่อไป เพื่อที่ประชาชนจะได้รับการบริการที่ดี มีมาตรฐานยิ่งขึ้น โดยสนับสนุนการพัฒนาศักยภาพของสถานพยาบาล ให้สามารถจัดบริการสุขภาพที่ได้มาตรฐานสากล มีความเป็นเลิศ โดดเด่น เพื่อมุ่งสู่ยุทธศาสตร์การผลักดันให้ประเทศไทยเป็นศูนย์กลางด้านสุขภาพนานาชาติ หรือ Medical Hub ซึ่งจะต้องให้ความสำคัญในการพัฒนาและบูรณาการ เพื่อสร้างทั้งการบริการและเอกลักษณ์ อัตลักษณ์ จนสามารถเพิ่มสัดส่วนรายได้ ช่วยพัฒนาคุณภาพชีวิตของประชาชน ให้ประเทศไทยเกิดความมั่งคั่งและความมั่นคงทางเศรษฐกิจอย่างยั่งยืน
วันพฤหัสบดีที่ 7 กรกฎาคม 2565
ธพว. จัดเต็มเพื่อเอสเอ็มอีไทยในงาน ‘Smart SME Expo 2022’ ณ บูธ B4 ยกขบวนโปรโมชั่นเติมทุนวงเงินกู้สูงถึง 50 ลบ. แถมบริการ “SME D Coach”  ฟรี
SME D Bank ให้การต้อนรับนายสินิตย์ เลิศไกร รมช.พาณิชย์ ให้เกียรติเยี่ยมชมบูธของ ธพว.ที่มาให้บริการเติมทุนคู่พัฒนาแก่ผู้ประกอบการเอสเอ็มอีไทย ภายในงาน “Smart SME Expo 2022” จัดระหว่างวันที่ 7-10 กรกฎาคม  2565  ณ ฮอลล์ 7-8 อิมแพ็ค เมืองทองธานี
นายโมกุล โปษยะพิสิษฐ์ รองกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ให้การต้อนรับนายสินิตย์ เลิศไกร รัฐมนตรีช่วยว่าการกระทรวงพาณิชย์ ให้เกียรติเยี่ยมชมบูธของ ธพว. ที่มาให้บริการเติมทุนคู่พัฒนาแก่ผู้ประกอบการเอสเอ็มอีไทย ภายในงาน “Smart SME Expo 2022” จัดระหว่างวันที่ 7-10 กรกฎาคม 2565 ณ ฮอลล์ 7-8 อิมแพ็ค เมืองทองธานี พร้อมเข้าร่วมพิธีเปิดงาน
ทั้งนี้ ในงานดังกล่าว บูธ ธพว. อยู่ที่หมายเลข B4 โดยจัดเตรียมโปรโมชั่นเพื่อเอสเอ็มอีไทย ทั้งด้านเติมทุน “สินเชื่อ 3D” เพิ่มศักยภาพ เดินหน้าธุรกิจเต็มกำลัง ดอกเบี้ยเริ่มต้น 4.5% ต่อปี วงเงินกู้สูงสุด 50 ล้านบาท ผ่อนนาน 10 ปี พร้อมด้วยโปรโมชั่นด้าน “การพัฒนา” บริการ “SME D Coach” ให้คำปรึกษาธุรกิจครบวงจรแก่เอสเอ็มอี โดยโค้ชมืออาชีพ เช่น การตลาดออนไลน์ การสร้างมาตรฐานการผลิต จับคู่ธุรกิจ เทคโนโลยี-นวัตกรรม บัญชี-การเงิน และเตรียมพร้อมเข้าถึงแหล่งทุน เป็นต้น ฟรีไม่มีค่าใช้จ่าย พิเศษ! ยื่นขอสินเชื่อภายในงาน รับบัตร STARBUCKS CARD มูลค่า 200 บาท (จำนวนจำกัด) หรือลงทะเบียนรับคำปรึกษาแนะนำสินเชื่อ รับ Gift Set “SME D Gift ดูแลด้วยใจ” สอบถามข้อมูลเพิ่มเติม Call Center 1357
วันจันทร์ที่ 20 กันยายน 2564
รมว.วธ. เป็นประธานการประชุมคณะกรรมการอำนวยการโครงการการแสดงศิลปกรรมร่วมสมัยนานาชาติ Thailand Biennale, Korat 2021
การประชุมคณะกรรมการอำนวยการโครงการการแสดงศิลปกรรมร่วมสมัยนานาชาติ Thailand Biennale, Korat 2021 (ประชุมทางไกลผ่านระบบ Zoom Meeting)
วันที่ ๒๐ กันยายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะกรรมการอำนวยการโครงการการแสดงศิลปกรรมร่วมสมัยนานาชาติ Thailand Biennale, Korat 2021 (ประชุมทางไกลผ่านระบบ Zoom Meeting) โดยมี นางสาววิมลลักษณ์ ชูชาติ ผู้อำนวยการสำนักงานศิลปวัฒนธรรมร่วมสมัย นายโกวิท ผกามาศ ผู้ตรวจราชการกระทรวงวัฒนธรรม ศิลปินแห่งชาติ คณะกรรมการฯ ผู้ทรงคุณวุฒิ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรมชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 23 พฤศจิกายน 2564
ครม.เคาะแก้กฎกระทรวงการคลัง แลกเงินไทยใช้บัตรเครดิตได้ เพิ่มประสิทธิภาพ-ความคล่องตัวธุรกิจแลกเปลี่ยนเงิน
ครม.เคาะแก้กฎกระทรวงการคลัง แลกเงินไทยใช้บัตรเครดิตได้ เพิ่มประสิทธิภาพ-ความคล่องตัวธุรกิจแลกเปลี่ยนเงิน
วันนี้ (23 พ.ย. 2564) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 23 พฤศจิกายน 2564 ว่า ครม.อนุมัติแก้ไขเพิ่มเติมกฎกระทรวง ฉบับ 13 (พ.ศ.2497) และที่แก้ไขเพิ่มเติม ออกตามความในพระราชบัญญัติควบคุมการแลกเปลี่ยนเงิน พ.ศ.2485 และที่แก้ไขเพิ่มเติม เพื่ออำนวยความสะดวกและเพิ่มประสิทธิภาพของการประกอบธุรกิจซื้อขายแลกแปลี่ยนเงินตราต่างประเทศ (ธุรกิจปัจจัยชำระเงินต่างประเทศ) ของไทย รวมทั้งให้การดำเนินธุรกิจสอดคล้องกับหลักธรรมาภิบาล (Good Governance) และมาตรฐานสากลเกี่ยวกับการป้องกันและปราบปรามการฟอกเงินและการก่อการร้าย ตามที่กระทรวงการคลังเสนอ โดยเป็นการแก้ไขเพิ่มเติมรูปแบบการอนุญาตให้แก่ผู้ประกอบการที่ประสงค์จะประกอบธุรกิจปัจจัยชำระเงินต่างประเทศที่มีรูปแบบเป็นนวัตกรรมซึ่งนำเทคโนโลยีใหม่มาใช้ และผ่อนคลายหลักเกณฑ์เกี่ยวกับการทำธุรกรรมเงินตราต่างประเทศให้แก่ผู้ประกอบการที่ได้รับอนุญาตหรือได้ขึ้นทะเบียนเพิ่มเติม รวมถึงเพิ่มเติมลักษณะต้องห้ามของกรรมการ ผู้มีอำนาจในการจัดการและผู้ถือหุ้นรายใหญ่ของผู้ประกอบธุรกิจปัจจัยชำระเงินต่างประเทศ ซึ่งมีสาระสำคัญดังนี้
1.ขยายขอบเขตการประกอบธุรกิจของบุคคลที่ได้รับอนุญาต โดยให้สามารถบริการแลกเปลี่ยนเงินตราต่างประเทศในรูปแบบอื่น ที่ไม่ใช่เฉพาะธนบัตรเงินตราต่างประเทศได้ เช่น นักท่องเที่ยวต่างชาติสามารถชำระเงินค่าซื้อธนบัตรเงินบาท ด้วยบัตรเครดิตหรือบัตรเดบิตที่ออกโดยธนาคารในต่างประเทศได้ จากเดิมที่ให้บริการแลกเปลี่ยนเงินตราต่างประเทศได้เฉพาะธนบัตรเงินตราต่างประเทศ
2.เพิ่มประเภทการอนุญาตให้ประกอบธุรกิจปัจจัยชำระเงินต่างประเทศ โดยให้สามารถประกอบธุรกิจในรูปแบบการขึ้นทะเบียน (Register) จากธนาคารแห่งประเทศไทยได้ จากเดิมที่มีเฉพาะรูปแบบการให้ใบอนุญาต (License) จากรัฐมนตรีว่าการกระทรวงการคลังเท่านั้น
3.ขยายขอบเขตของการให้ใบอนุญาตและใบขึ้นทะเบียน โดยให้ใบอนุญาตที่ได้รับ สามารถใช้ได้กับทั้งสานักงานใหญ่ สาขา และช่องทางการให้บริการอื่น (One-to-Many) ได้ จากเดิมที่ใบอนุญาตสามารถใช้ได้กับสถานประกอบการที่ยื่นขออนุญาต (One-to-One) เท่านั้น หากมีหลายสาขาต้องขอใบอนุญาตทุกสาขา
4.ผ่อนคลายหลักเกณฑ์การทำธุรกรรมที่เกี่ยวข้องกับรายได้สกุลเงินตราต่างประเทศที่ได้รับมาจากต่างประเทศทั้งรายได้ที่เป็นค่าของส่งออกและรายได้ประเภทอื่น โดยสามารถนำรายได้จากสกุลเงินตราต่างประเทศไปใช้ในการทำธุรกรรมประเภทอื่นได้ เช่น การชำระหนี้การค้า หรือนำรายได้สกุลเงินตราต่างประเทศไปขาย จากเดิมที่อนุญาตเพียงการขายหรือฝากเงินตราต่างประเทศกับธนาคารพาณิชย์
5.ปรับปรุงคุณสมบัติของผู้ขออนุญาต โดยกำหนดให้ผู้ขออนุญาตประกอบธุรกิจปัจจัยชำระเงินต่างประเทศต้องเป็นนิติบุคคลเท่านั้น จากเดิมเป็นบุคคลธรรมดาได้ สำหรับบุคคลธรรมดาจะสามารถประกอบธุรกิจต่อไปได้อีก 3 ปี นับแต่วันที่ร่างกฎกระทรวงมีผลบังคับใช้ โดยกำหนดไว้ในบทเฉพาะกาล
6.เพิ่มเติมข้อกำหนดเกี่ยวกับลักษณะต้องห้ามของกรรมการ ผู้ซึ่งมีอำนาจในการจัดการและผู้ถือหุ้นรายใหญ่ โดยผู้ประกอบธุรกิจหรือกรรมการต้องไม่เคยได้รับโทษจำคุก ซึ่งมีคำพิพากษาถึงที่สุดให้จำคุก ในความผิดเกี่ยวกับการประกอบปัจจัยชำระเงินต่างประเทศ โดยไม่ได้รับอนุญาตหรือได้รับการขึ้นทะเบียน เพื่อให้สอดคล้องกับมาตรฐานสากลเกี่ยวกับการป้องกันและปราบปรามการฟอกเงินและการก่อการร้าย
ทั้งนี้ ในลำดับต่อไปจะส่งให้สำนักงานคณะกรรมการกฤษฎีกาตรวจพิจารณาแล้วดำเนินการต่อไปได้
------------------
วันเสาร์ที่ 25 มิถุนายน 2565
นายกฯ ขอบคุณทุกหน่วยงานที่ร่วมกันขับเคลื่อนยุทธศาสตร์ BCG Model อย่างต่อเนื่องเป็นรูปธรรม ไทยพร้อมสร้างความเชื่อมั่นนักลงทุนทั่วโลก ผ่านการจัดงาน FTI EXPO 2022
โฆษกรัฐบาลเผยนายกฯ ขอบคุณทุกหน่วยงานที่ร่วมกันขับเคลื่อนยุทธศาสตร์ BCG Model อย่างต่อเนื่องเป็นรูปธรรม ไทยพร้อมสร้างความเชื่อมั่นนักลงทุนทั่วโลก ผ่านการจัดงาน FTI EXPO 2022 ที่จังหวัดเชียงใหม่
วันนี้ (25 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกหน่วยงานที่เกี่ยวข้องในการร่วมกันขับเคลื่อน โมเดลเศรษฐกิจเพื่อความยั่งยืน BCG Model (Bio-Circular Green Economy) ตามแนวนโยบายของรัฐบาลอย่างเป็นรูปธรรม พร้อมสร้างความเชื่อมั่นนักลงทุนทั่วโลก เตรียมความพร้อมจัดงาน FTI EXPO 2022 : มหกรรมแสดงสินค้าและนวัตกรรมอุตสาหกรรมไทย ณ จังหวัดเชียงใหม่ เพื่อขับเคลื่อนนวัตกรรมและกระตุ้นเศรษฐกิจ
โฆษกประจำสำนักนายกรัฐมนตรี กล่าวว่า จากการดำเนินนโยบายของรัฐบาลภายใต้การนำของนายกรัฐมนตรี ได้ให้ความสำคัญด้านการกำหนดนโยบายและการดำเนินการพัฒนาด้านสังคม เศรษฐกิจ และสิ่งแวดล้อม ตามเป้าหมายการพัฒนาที่ยั่งยืน (SDGs) โดยได้กำหนดไว้ในยุทธศาสตร์ BCG Model จึงได้ดำเนินการด้านความร่วมมือกับทุกหน่วยงานในการขับเคลื่อน BCG โดยหน่วยงานที่เกี่ยวข้องได้ร่วมกันผลักดันอย่างเป็นรูปธรรม จนนำไปสู่การจัดงาน FTI EXPO 2022 : มหกรรมแสดงสินค้าและนวัตกรรมอุตสาหกรรมไทย ของสภาอุตสาหกรรมแห่งประเทศไทย (The Federation of Thai Industries) และจังหวัดเชียงใหม่ ระหว่างวันที่ 29 มิถุนายน – 3 กรกฎาคม ณ ศูนย์ประชุมและแสดงสินค้านานาชาติฯ จังหวัดเชียงใหม่ โดยงานดังกล่าวถือได้ว่าเป็นความร่วมมือครั้งสำคัญของภาคอุตสาหกรรมไทยและองค์กรชั้นนำทุกภาคส่วน ร่วมกันขับเคลื่อนเศรษฐกิจของประเทศ โดยมุ่งเน้นการแสดงศักยภาพ นวัตกรรมและเทคโนโลยีเพื่อความเชื่อมั่นต่อนักลงทุนทั่วโลก รวมทั้งเพื่อสร้างโอกาสในการค้าการลงทุนให้เชื่อมโยงสู่ระดับสากลอย่างมีประสิทธิภาพ ควบคู่ไปกับการช่วยขับเคลื่อนเศรษฐกิจในภูมิภาค อีกทั้งคาดว่าจะสร้างโอกาสทางการค้าและเกิดเงินทุนหมุนเวียนภายในงานไม่ต่ำกว่า 1,000 ล้านบาท
นอกจากนี้ ด้านภาคการเกษตร กระทรวงเกษตรและสหกรณ์ได้มีการยกระดับเครือข่ายพันธมิตรต่างประเทศ เดินหน้าหารือเพื่อผลักดันโมเดล BCG ในเวทีระดับโลก โดยเนื่องในโอกาสครบรอบ 70 ปี การสถาปนาความสัมพันธ์ทางการทูตระหว่างไทยและออสเตรเลีย ได้มีการกระชับความร่วมมือระหว่างไทยและออสเตรเลีย ในประเด็นการผลักดันการเปิดตลาดสินค้าเกษตรคุณภาพ การเพิ่มมูลค่าการค้าและส่งเสริมความร่วมมือด้านการเกษตรระหว่างกัน ตลอดจนแนวทางผลักดันการขับเคลื่อนโมเดลเศรษฐกิจ BCG ของรัฐบาลไทย เพื่อพัฒนาเศรษฐกิจและสังคมให้มีความยั่งยืน สมดุล ในการประชุมรัฐมนตรีความมั่นคงอาหารเอเปค
“นายกรัฐมนตรีเชื่อมั่นว่าการดำเนินการตามแผนยุทธศาสตร์การขับเคลื่อนการพัฒนาโมเดลเศรษฐกิจBCG ของรัฐบาลซึ่งครอบคลุม 4 อุตสาหกรรมเป้าหมายที่เป็น S-Curve ได้แก่ เกษตรและอาหาร พลังงานและเคมีชีวภาพ การแพทย์และสุขภาพ และการท่องเที่ยว จะส่งผลให้เกิดการขยายตัวของเศรษฐกิจ เพิ่มผลิตภัณฑ์มวลรวมในประเทศ (GDP) เป็น 4.4 ล้านล้านบาท หรือคิดเป็นร้อยละ 24 ของ GDP และสามารถนำพาให้ประเทศไทยก้าวสู่ความมั่นคง มั่งคั่ง และยั่งยืนได้ภายในปี 2569” นายธนกรฯ กล่าว
วันศุกร์ที่ 7 มกราคม 2565
ไทยกระชับสัมพันธ์ด้านวัฒนธรรมอาเซียน-เกาหลีใต้ ร่วมเทศกาลดนตรีอาเซียน-เกาหลี ครั้งที่ 2 ในรูปแบบออนไลน์
ไทยกระชับสัมพันธ์ด้านวัฒนธรรมอาเซียน-เกาหลีใต้ ร่วมเทศกาลดนตรีอาเซียน-เกาหลี ครั้งที่ 2 ในรูปแบบออนไลน์
ไทยกระชับสัมพันธ์ด้านวัฒนธรรมอาเซียน-เกาหลีใต้ ร่วมเทศกาลดนตรีอาเซียน-เกาหลี ครั้งที่ 2 ในรูปแบบออนไลน์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายขับเคลื่อน “Soft Power” ความเป็นไทยตามนโยบายของรัฐบาลและเสริมสร้างภาพลักษณ์ เกียรติภูมิและยกระดับบทบาทด้านวัฒนธรรมของไทยในเวทีโลก ดังนั้น ประเทศไทยโดย วธ.จึงเข้าร่วมโครงการเทศกาลดนตรีอาเซียน-เกาหลี (ASEAN-Korea Music Festival: AKMF) ครั้งที่ 2 ณ สาธารณรัฐเกาหลี โดยจัดกิจกรรมในรูปแบบออนไลน์ ซึ่งโครงการดังกล่าวดำเนินงานโดยสำนักเลขาธิการอาเซียนและรัฐบาลสาธารณรัฐเกาหลี โดยได้รับการสนับสนุนงบประมาณจากกองทุนความร่วมมืออาเซียน-สาธารณรัฐเกาหลี ซึ่งได้มอบหมาย Korean Broadcasting System(KBS) เป็นผู้ดำเนินโครงการ โดยจัดตั้งคณะกรรมการดนตรี (ASEAN-Korea Music Committee) ประกอบด้วยผู้แทนจากประเทศสมาชิกอาเซียนและสาธารณรัฐเกาหลี เป็นผู้กำกับดูแลและควบคุมการดำเนินโครงการ เพื่อส่งเสริมการแลกเปลี่ยนระหว่างประชาชนและสร้างความเข้าใจระหว่างสาธารณรัฐเกาหลีและประเทศสมาชิกอาเซียนในด้านวัฒนธรรมและศิลปิน โดยเฉพาะการเสริมสร้างมิตรภาพระหว่างกลุ่มคนรุ่นใหม่ผ่านดนตรีสมัยนิยม (pop music)
รัฐมนตรีว่าการกระทรวงวัฒนธรรม กล่าวอีกว่า กิจกรรมหลักของโครงการดังกล่าวประกอบด้วย การแสดงดนตรีโดยจัดงานเทศกาลดนตรีอาเซียน-เกาหลี ครั้งที่ 2 “ROUND Music Festival 2021” ในวันที่ 9 มกราคม 2565 ถ่ายทอดผ่านสถานีโทรทัศน์ KBS และดาวเทียมต่างประเทศ ซึ่งศิลปินจากสาธารณรัฐเกาหลีจะนำเสนอการแสดงดนตรีสด และศิลปินจากประเทศสมาชิกอาเซียนจะจัดส่งวีดิทัศน์การแสดงดนตรีมาจัดฉายในโอกาสเดียวกัน หลังจากนั้นจะนำเสนอบันทึกการแสดงในช่องยูทูบของ KBS และ ROUND ทั้งนี้ คณะกรรมการดนตรีของโครงการดังกล่าว ได้พิจารณาคัดเลือกให้ นายภพธร สุนทรญาณกิจ หรือ ตู่ ภพธร ศิลปินไทย ซึ่งมีชื่อเสียงทั้งในประเทศไทยและระดับนานาชาติ เป็นตัวแทนศิลปินไทยเข้าร่วมการแสดงดนตรีในครั้งนี้ โดย ตู่ ภพธร ได้เลือกบทเพลง จำนวน 3 เพลงในการแสดงดนตรี ได้แก่ พูดทำไม แต่ยังคิดถึง และยิ่งไกลยิ่งชัด
นอกจากการแสดงดนตรีแล้ว ยังมีการสัมมนา ROUND Music Forum ในหัวข้อ Exploring ASEAN Music จากผู้เชี่ยวชาญและผู้คร่ำหวอดในวงการดนตรีของอาเซียนและสาธารณรัฐเกาหลี เผยแพร่ผ่านช่องยูทูบของ ROUND ในช่วงเดือนธันวาคม 2564 - มกราคม 2565 ซึ่งในส่วนของประเทศไทยได้เชิญนายอานันท์ นาคคง ศิลปินศิลปาธร สาขาดนตรีประจำปี 2562 เป็นผู้แทนเข้าร่วมกิจกรรมดังกล่าว โดยจะนำเสนอผลการศึกษาด้านดนตรีในหัวข้อ การสำรวจเกี่ยวกับดนตรีไทยแบบดั้งเดิม (An Exploration of Thai Traditional Music)จึงขอเชิญชวนคนไทยรับชมและร่วมให้กำลังใจศิลปินไทยในการแสดงดนตรีในวันที่ 9 มกราคม 2565 ผ่านช่องทางออนไลน์ KBS Kpop YouTube channel รวมทั้งรับฟังการสัมมนา ROUND Music Forum ผ่าน ROUND YouTube channel
วันพฤหัสบดีที่ 25 สิงหาคม 2565
ปลื้ม ! ภาพรวม “โครงการคนละครึ่ง” ยอดผู้ประกอบการทะลุ 3.7 แสนราย ขณะที่ประชาชนยืนยันสิทธิ์แล้ว 17.5 ล้านราย จาก 26.5 ล้านสิทธิ พร้อมให้เริ่มใช้สิทธิตั้งแต่ 1 กันยายน 65 นี้
ปลื้ม ! ภาพรวม “โครงการคนละครึ่ง” ยอดผู้ประกอบการทะลุ 3.7 แสนราย ขณะที่ประชาชนยืนยันสิทธิ์แล้ว 17.5 ล้านราย จาก 26.5 ล้านสิทธิ พร้อมให้เริ่มใช้สิทธิตั้งแต่ 1 กันยายน 65 นี้
วันที่ 25 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยผู้ประกอบการและประชาชนยังให้ความสนใจเข้า “โครงการคนละครึ่ง” โดยภาพรวมการลงทะเบียนมีผู้ประกอบการจำนวนทั้งสิ้น 371,354 ราย เป็นผู้ประกอบการใหม่ จำนวน 5,629 คิดเป็นร้อยละ 2 ของจำนวนผู้ประกอบการทั้งหมด (ณ 24 สิงหาคม 65 เวลา 14.00 น.) ขณะที่ ผู้เคยใช้สิทธิโครงการฯ ระยะที่ 4 (ประชาชนรายเดิมฯ) กดยืนยันสิทธิเข้าร่วมโครงการฯ ระยะที่ 5 ถึงวันนี้ (25 สิงหาคม 65 เวลา 14.00 น.) จำนวน 17.48 ล้านราย จากจำนวนทั้งสิ้น 26.27 ล้านราย ส่วนประชาชนรายใหม่ที่ไม่เคยใช้สิทธิโครงการฯ ระยะที่ 4 (ประชาชนรายใหม่ฯ) ได้ลงทะเบียนเข้าร่วมโครงการ ฯ ครบจำนวน 2.3 แสนรายแล้วตั้งแต่วันแรกที่เปิดลงทะเบียน ทั้งนี้ ผู้มีสิทธิสามารถเริ่มใช้จ่ายได้ตั้งแต่วันพฤหัสบดีที่ 1 กันยายน ถึงวันจันทร์ที่ 31 ตุลาคม 2565 นี้
รองเลขาธิการนายกรัฐมนตรีปฏิบัติหน้าที่โฆษกประจำสำนักนายกรัฐมนตรี ยังเชิญชวนผู้ประกอบการร้านค้าที่สนใจเข้าร่วมโครงการฯ ระยะที่ 5 สามารถลงทะเบียนเข้าร่วมโครงการฯ ได้อย่างต่อเนื่องหรือจนกว่ากระทรวงการคลังจะปิดรับสมัคร ซึ่งภายใต้โครงการฯ ระยะที่ 5 รัฐจะสนับสนุนวงเงินค่าอาหาร เครื่องดื่ม สินค้าทั่วไป บริการนวด สปา ทำผม ทำเล็บ และบริการขนส่งสาธารณะ ยกเว้นสลากกินแบ่ง เครื่องดื่มแอลกอฮอล์ ผลิตภัณฑ์ยาสูบ บัตรกำนัล บัตรเงินสด และบริการรูปแบบอื่น ๆ ที่เป็นการชำระค่าสินค้าหรือบริการล่วงหน้า และสินค้าหรือบริการที่กระทรวงการคลังกำหนด ในอัตราร้อยละ 50 แต่ไม่เกิน 150 บาทต่อคนต่อวัน และไม่เกิน 800 บาทต่อคน คาดว่าตลอดโครงการ ฯ จะทำให้มีเงินหมุนเวียนในระบบเศรษฐกิจ 42,400 ล้านบาท GDP ขยายตัวเพิ่มขึ้นได้ถึงร้อยละ 0.12 ถือเป็นการส่งต่อเม็ดเงินผ่านพี่น้องประชาชนไปยังผู้ประกอบการรายย่อยโดยตรง ขับเคลื่อนเศรษฐกิจฐานรากเดินหน้าต่อเนื่อง
วันพุธที่ 1 กันยายน 2564
โฆษกรัฐบาลยืนยันนายกรัฐมนตรีไม่เคยสั่งการให้ซื้อ ATK ที่ผ่าน WHO ใน ศบค. สปสช. ร่วม ธ. กรุงไทยกระจาย ATK 8.5 ล้านชุด ผ่านแอป ฯ “เป๋าตัง” ผู้ไม่มีสมาร์ทโฟนรับชุดตรวจผ่านผู้นำชุมชน
โฆษกรัฐบาลยืนยันนายกรัฐมนตรีไม่เคยสั่งการให้ซื้อ ATK ที่ผ่าน WHO ใน ศบค. สปสช. ร่วม ธ. กรุงไทยกระจาย ATK 8.5 ล้านชุด ผ่านแอป ฯ “เป๋าตัง” ผู้ไม่มีสมาร์ทโฟนรับชุดตรวจผ่านผู้นำชุมชน และอสม. ใกล้บ้าน
วันที่ 1 ก.ย.64 นายธนกร วังบุญคงชนะ โฆษกประจำสำนักนายกรัฐมนตรี ยืนยันพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ไม่เคยสั่งการให้ซื้อชุดตรวจ ATK ที่ผ่าน WHO ในการประชุม ศบค. และขอให้ สธ. เร่งดำเนินการให้ได้โดยเร็ว หากมีปัญหาความขัดแย้งอยู่ในปัจจุบัน ขอให้เร่งแก้ไขปัญหาให้ดีที่สุด
โฆษกรัฐบาลยังกล่าวถึงการชี้แจงของนายกรัฐมนตรีในการประชุมสภาผู้แทนราษฎร เพื่อพิจารณาญัตติขอเปิดอภิปรายทั่วไป เพื่อลงมติไม่ไว้วางใจรัฐมนตรีเป็นรายบุคคล วานนี้ ว่า ปัจจุบันชุดตรวจ ATK เป็นสินค้าเชิงพาณิชย์ที่ได้รับอนุญาตให้ขายจำหน่ายได้ แต่ละยี่ห้อมีราคาแตกต่างกัน เนื่องจากการแพร่ระบาดโควิด-19 ในวงกว้างจนไม่สามารถตรวจหาเชื้อแบบ RT-PCR ได้อย่างครอบคลุม รัฐบาลจึงมีนโยบายจัดหา ATK จำนวน 8.5 ล้านชิ้น และไม่เคยมีข้อสั่งการให้ซื้อชุดตรวจ ATK ที่ผ่านการรับรองโดยองค์การอนามัยโลก (WHO) ในการประชุม ศบค. เนื่องจากในขณะนั้น ยังไม่มีชุดตรวจยี่ห้อใดผ่านการรับรองมีแต่ที่บุคลากรทางการแพทย์ใช้เฉพาะเท่านั้น
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขชี้แจงในการประชุมสภาผู้แทนราษฎรถึง การจัดซื้อชุดตรวจ ATK จำนวน 8.5 ล้านชุดนั้น เป็นไปตามที่คณะกรรมการ EOC ของกระทรวงสาธารณสุขได้อนุมัติให้มีการใช้ ATK เพื่อให้สามารถหาผู้ติดเชื้อได้เร็วมากขึ้น ทั้งแบบ Professional Use / Home Use มี สปสช. เป็นผู้สนับสนุนงบประมาณ อย่างไรก็ตาม สปสช. ไม่สามารถสั่งซื้อชุดตรวจ ATK จำนวน 8.5 ล้านชุดเองได้ เนื่องจากมีข้อกฎหมายที่ห้ามสั่งซื้อ จึงใช้กระบวนการสั่งซื้อผ่านกระทรวงสาธารณสุขที่มอบหมายให้องค์การเภสัชกรรมเป็นคนจัดซื้อ ซึ่ง ATK เป็นเวชภัณฑ์ เครื่องมือแพทย์ เมื่อผ่านการรับรองขององค์การอาหารและยาแล้ว ก็จะสามารถใช้ได้เลย และการจัดซื้อเวชภัณฑ์ของรัฐไม่มีข้อกำหนดใดที่ระบุว่าจะต้องผ่านการรับรองโดยองค์การอนามัยโลก (WHO) ในการเปิดให้มีสิทธิเข้าประมูล มีผู้เข้าประมูลถึง 17 ราย และผู้ประมูลผ่าน อย. ทุกราย ผู้ที่ได้รับการทำสัญญาคือผู้ที่ประมูลราคาต่ำสุด โดยราคาขึ้นอยู่กับจำนวนในการสั่งซื้อ ซึ่งในที่ประชุม ศบค. ข้อสั่งการของนายกรัฐมนตรี คือ เน้นให้มีการจัดซื้อชุดตรวจ ATK ยึดหลักโปร่งใส ยุติธรรม ตรวจสอบได้
โฆษกรัฐบาล ยังได้เปิดเผยว่า สปสช. ได้เตรียมพร้อมกระจายชุดตรวจโควิด ATK 8.5 ล้านชุด สำหรับประชาชนกลุ่มเสี่ยงทั่วประเทศ และได้ร่วมกับธนาคารกรุงไทยบริการประเมินความเสี่ยงโควิด-19 บนแอปพลิเคชัน “เป๋าตัง” ก่อนรับชุดตรวจ ATK สำหรับผู้ไม่มีมือถือสมาร์ทโฟน ในชุมชนพื้นที่สีแดงใน กทม. กรุงเทพมหานครได้กำหนดไว้ 2,000 ชุมชน จะกระจายผ่านทางผู้นำชุมชน และอาสาสมัครสาธารณสุข
พื้นที่ กทม. มีชุมชนจำนวน 2,000 ชุมชน กำหนดแจก ATK ชุมชนละ 1,008 ชุด รวมจำนวน 2 ล้านชุดผ่านศูนย์บริการสาธารณสุข (ศบส.) สำนักอนามัย กทม. ทีมแพทย์อาสาวินิจฉัย และให้อาสาสมัครสาธารณสุข (อสส.) ผู้นำชุมชน ในส่วนประชาชนกลุ่มเสี่ยงในพื้นที่อื่นทั่วไป จะกระจายผ่านหน่วยบริการในพื้นที่ ร้านยา คลินิกเวชกรรม และคลินิกพยาบาลที่เข้าร่วมโครงการ ด้วยระบบ VMI ขององค์การเภสัชกรรมเท่านั้น และหากเกิดการแพร่ระบาดมากขึ้น จะจัดส่งชุดตรวจ ATK ทางไปรษณีย์ เพื่อลดการเดินทางและแพร่กระจายเชื้อต่อไป
วันศุกร์ที่ 17 ธันวาคม 2564
​PM orders concerned agencies to curb PM 2.5 particulates in Bangkok and vicinity
​PM orders concerned agencies to curb PM 2.5 particulates in Bangkok and vicinity
December 16, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has ordered concerned agencies to monitor and take immediate action against the increase of PM 2.5 particulates in Bangkok and vicinity to prevent adverse effect on people’s health. People from the high-risk groups should be surveyed and registered.
Following the Prime Minister’s order, Ministry of Public Health is now preparing to open an online pollution clinic, and set up pollution-free rooms in public healthcare facilities, and places with high-risk groups, i.e., daycare centers, elderly care centers, and houses. Bangkok Metropolitan Administration (BMA) has also undertaken measures to address the problem of PM2.5 particulates, e.g., road cleaning and tree watering. BMA also collaborates with the Thai Traffic Police, Department of Land Transport, and Bangkok Mass Transit Authority to strictly tighten traffic law enforcement to screen and bar black-smoke emitting vehicles from public roads.
Unsafe level of PM2.5 is expected in the area of Bangkok and vicinity during December 15-18, and 22-23 due to unfavorable weather condition.
According to the Government Spokesperson, the Prime Minister is concerned over people health caused by PM2.5 particulates, and urged them to refrain from outdoor activities in the areas where PM2.5 exceeds the standard level of 50 micrograms/cubic meter, and always wear mask to prevent both the dust and COVID-19. Concerned public agencies are also instructed to create public awareness on self-prevention against PM2.5.
วันพุธที่ 29 มิถุนายน 2565
รมช.กห. ปฏิบัติภารกิจพื้นที่ จชต.
รมช.กห. ปฏิบัติภารกิจพื้นที่ จชต.
รมช.กห. ปฏิบัติภารกิจพื้นที่ จชต.
เมื่อวันพุทธที่ 29 มิ.ย.2565 พล.อ.ชัยชาญ ช้างมงคล รัฐมนตรีช่วยว่าการกระทรวงกลาโหม/ประธานคณะกรรมการผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ พร้อมด้วยคณะกรรมการผู้แทนพิเศษของรัฐบาลได้เดินทางไปปฏิบัติภารกิจในพื้นที่จังหวัดนราธิวาส โดยร่วมประชุมการขับเคลื่อนงานตามแผนงานบูรณาการขับเคลื่อนการแก้ไขปัญหาจังหวัดชายแดนภาคใต้ ประจำปีงบประมาณ พ.ศ.2565 ที่มีการดำเนินการโดย กอ.รมน.ภาค 4 สน. และ ศอ.บต. ในช่วงไตรมาสที่ 1 -3 ที่ผ่านมา
ซึ่งได้รับทราบผลการดำเนินงานที่สำคัญของหน่วยงานที่ได้รับงบประมาณ ตลอดจนรับทราบปัญหาข้อขัดข้องของหน่วยปฏิบัติในพื้นที่ เพื่อให้เกิดผลสัมฤทธิ์ของการปฏิบัติตามแผนงาน/โครงการต่างๆ ให้เกิดประสิทธิภาพในการปฏิบัติให้บรรลุเป้าหมายสูงสุด หลังจากนั้นได้เดินทางไปเยี่ยมชมพิพิธภัณฑ์เมืองนราธิวาส ที่มีการจัดการแสดงเรื่องราวของพัฒนาการทางประวัติศาสตร์ มรดกทางวัฒนธรรม ศาสนา ขนบธรรมเนียม ประเพณี วิถีชีวิต
ตลอดจนมรดกภูมิปัญหาท้องถิ่นของจังหวัดนราธิวาส ซึ่งแสดงให้เห็นถึงการอยู่ร่วมกันอย่างสันติสุขของประชาชนในพื้นที่ภายใต้ความหลากหลายทางเชื้อชาติ ศาสนา ในสังคมพหวัฒนธรรม
วันพฤหัสบดีที่ 28 เมษายน 2565
เตรียมแจก 6 พันธุ์ข้าวทรงปลูกพระราชทาน เนื่องในวันพืชมงคล 2565 เพื่อเป็นสิริมงคลกับเกษตรกร
.....
เนื่องในวันพระราชพิธีพืชมงคลจรดพระนังคัลแรกนาขวัญปีนี้ กรมการข้าว ขอพระราชทานพระบรมราชานุญาต จากพระบาทสมเด็จพระเจ้าอยู่หัว นำเมล็ดพันธุ์ข้าวทรงปลูกพระราชทานทั้งหมด 6 พันธุ์ จำนวน 1,728 กิโลกรัม นำเข้าพระราชพิธีพืชมงคลจรดพระนังคัลแรกนาขวัญ ที่จะจัดขึ้นในวันที่ 13 พ.ค. 65 ประกอบด้วย
.
1. ข้าวขาวดอกมะลิ 105 ข้าวเจ้าที่ทนแล้ง และทนต่อสภาพดินเปรี้ยวและดินเค็มได้ คุณภาพข้าวสุก อ่อนนุ่ม มีกลิ่นหอม
2. ข้าวปทุมธานี 1 ข้าวเจ้าที่ให้ผลผลิตสูง ต้านทานเพลี้ยกระโดดสีน้ำตาล เพลี้ยกระโดดหลังขาว โรคไหม้ และโรคขอบใบแห้ง
3. ข้าว กข 43 ข้าวเจ้าที่ไม่ไวต่อช่วงแสง หุงต้มรับประทานดี สุกนุ่ม มีกลิ่นหอมอ่อน ค่อนข้างต้านทานต่อโรคไหม้และเพลี้ยกระโดดสีน้ำตาล
4. ข้าว กข 6 ข้าวเหนียวให้ผลผลิตสูงและทนแล้งดีกว่าพันธุ์เหนียวสันป่าตอง คุณภาพการหุงต้มดี มีกลิ่น ต้านทานโรคใบจุดสีน้ำตาล
5. ข้าว กข 78 พันธุ์ข้าวประเภทพื้นนุ่ม ลักษณะเด่นพิเศษ ข้าวสุกนุ่ม ค่อนข้างเหนียว
6. ข้าว กข 85 ข้าวเจ้าพื้นแข็งไม่ไวต่อช่วงแสง ปลูกได้ทั้งนาปีและนาปรัง ทนต่อสภาพอากาศเย็น ให้ผลผลิตสูงถึง 862 กิโลกรัมต่อไร่
.
สำหรับพันธุ์ข้าวพระราชทานทั้ง 6 พันธุ์ จะนำไปบรรจุซองพลาสติกเพื่อแจกจ่ายให้ผู้สนใจและชาวนาทั่วประเทศ รับไปเป็นมิ่งขวัญและสิริมงคลในการประกอบอาชีพการเกษตรของประชาชนตามประเพณีนิยม
.
ผู้สนใจพันธุ์ข้าวพระราชทาน สามารถสอบถามได้ที่ กรมการข้าว กองเมล็ดพันธุ์ข้าว โทร. 0-2561-3794 และศูนย์เมล็ดพันธุ์ข้าวทั้ง 29 แห่ง ศูนย์วิจัยข้าวทั้ง 27 แห่ง และสถาบันวิทยาศาสตร์ข้าว จังหวัดสุพรรณบุรี
.
นอกจากนี้ ยังเปิดให้ผู้ที่สนใจขอรับเมล็ดพันธุ์พระราชทาน ผ่านการลงทะเบียนออนไลน์ได้ที่ https://rice.moac.go.th/ ตั้งแต่บัดนี้ - 8 พ.ค. 65 เมื่อลงทะเบียนแล้ว สามารถไปรับได้ที่สำนักงานเกษตรจังหวัด หรือสำนักงานเกษตรอำเภอใกล้บ้าน หลังจากวันที่ 13 พ.ค. 65 เป็นต้นไป
Cr. กรมการข้าว
#ไทยคู่ฟ้า #ร่วมต้านโควิด19
-------------------